لميترو هوّا أدات ديال لحساب د طول ديال لحوايج، فيها شكال ؤ نواع مختالفين. عادتن كاتكون مصاوبة من لكاوتشو، لپلاستيك، لفيبرة د جّاج، ؤلا شي معدن فليكسيبل، يعني ماكيتهرسش يلا تطوا شوية. نّواع لي كيتسعملو ف دّار عادتن ماكيفوتش طّول ديالهوم 5 تال 10 ميترو علا أقصى تقدير، ؤ كيقدرو يتحطو ف جّيب. مي نّواع لي كيخدموهوم لحرايفية بحال لمسّاحا د لأرض كيقدرو يوصلو تال 100 ميترو. نقدرو نݣولو بلي لميترو من أقدم لختيراعات ديال بنادم، حيت من ديما كانت لحاجة ل لستيعمال ديال شي أدات د لحساب د طّول، سيرتو ف لمجال د لبني. ولاكين ب شّكل لحديت ديالو لي كيترولا، لميترو تّختارع ف لقرن تسعطاش، ؤ ب تّحديد ف 1829 من طاراف دجيمس تشيسطيرمان. "The History and Origin of the Tape Measure [لأصل ؤ تّاريخ ديال لميترو]" (بنڭليزية). 21 فبراير 2019.